Γουλιέλμος Β΄ των Κάτω Χωρών

Ο Γουλιέλμος Β΄ (ολλ. Willem II der Nederlanden, 6 Δεκεμβρίου 1792 – 17 Μαρτίου 1849) του Οίκου του Νάσσαου ήταν βασιλιάς της Ολλανδίας (1840-1849) και το ίδιο διάστημα μεγάλος δούκας του Λουξεμβούργου και δούκας του Λίμπουργκ. 

Όταν ο πατέρας του από πρίγκιπας της Οράγγης ανακηρύχθηκε το 1815 βασιλιάς της Ολλανδίας, ο Γουλιέλμος Β΄ ως διάδοχος έγινε πρίγκιπας της Οράγγης. Κατά τη διάρκεια της βασιλείας του η Ολλανδία απέκτησε σύνταγμα.

Η ζωή του
Γεννήθηκε στις 6 Δεκεμβρίου 1792 και ονομάσθηκε Γουλιέλμος Φρειδερίκος Γεώργιος Λουδοβίκος. Ήταν το πρώτο παιδί και ο πρώτος υιός του Γουλιέλμου Α΄ και της Βιλελμίνης των Χοεντσόλλερν, κόρης του Φρειδερίκου Γουλιέλμου Β΄ της Πρωσίας. 

Όταν ήταν μικρός, η παράταξη των Οραγγιστών υπερασπιζόταν το βασιλιά, ενώ η παράταξη των Πατριωτών τις ιδέες του Διαφωτισμού. Ήταν δύο ετών, όταν γαλλικά στρατεύματα εισέβαλλαν στη χώρα υποστηρίζοντας τους Πατριώτες. Η συμμαχία με τη Βρετανία και το Αννόβερο δεν μπόρεσε να τα αναχαιτίσει και η οικογένειά του κατέφυγε στην Αγγλία. Αργότερα, πέρασε τα νεανικά του χρόνια στην Αυλή του Βερολίνου και υπηρέτησε στον πρωσικό στρατό ακολουθώντας στρατιωτική εκπαίδευση· έπειτα σπούδασε στο Πανεπιστήμιο της Οξφόρδης. 

Είχε μια εκπληκτική στρατιωτική σταδιοδρομία κοντά στον Άρθουρ Ουέλσλεϋ, Δούκα του Ουέλλινγκτον: εισήλθε στο βρετανικό στρατό ως βοηθός «στρατοπέδου» του Δούκα του Ουέλλινγκτον και έλαβε μέρος σε αρκετές εκστρατείες του Πολέμου της Ιβηρικής Χερσονήσου. Από αντισυνταγματάρχης προήχθη το 1811 σε συνταγματάρχη, έγινε βοηθός «στρατοπέδου» του Γεωργίου, Πρίγκιπα της Ουαλίας, και το 1813 υποστράτηγος. Επέστρεψε στην Ολλανδία το 1813, όταν ο πατέρας του ανακηρύχθηκε βασιλικός πρίγκηψ και ανέλαβε την αρχηγία του εκεί βρετανικού στρατού. 

Έγινε αντιστράτηγος και το 1814 στρατηγός. Ανέλαβε την ηγεσία του συμμαχικού στρατού των Κάτω Χωρών, όταν, όμως, το 1815 ο Ναπολέων Βοναπάρτης δραπέτευσε από την Έλβα, παρέδωσε την ηγεσία με την άφιξη του Δούκα του Ουέλλιμγκτον. Πολέμησε με το 1ο Σώμα στη Μάχη στη Διασταύρωση (Quatre Bras) κοντά στην Γκενάπ και δύο ημέρες μετά στη Μάχη του Βατερλώ στις 18 Ιουνίου 1815, όπου και τραυματίσθηκε. Σε ένδειξη ευγνωμοσύνης ο λαός της Ολλανδίας του πρόσφερε το Ανάκτορο Σουσντέικ (Soestdijk).

Οικογένεια
Νυμφεύτηκε την Άννα Πάβλοβνα, κόρη του Παύλου της Ρωσίας. Είχαν πέντε τέκνα:
 Γουλιέλμος Γ΄ (1817 - 1890), Βασιλιάς των Κάτω Χωρών.
 Αλέξανδρος (1818 - 1848), Πρίγκιπας των Κάτω Χωρών.
 Ερρίκος (1820 - 1879), κυβερνήτης του Λουξεμβούργου.
 Γουλιέλμος Αλέξανδρος Φρειδερίκος Ερνέστος Καζίμηρος (21 Μάϊου - 22 Οκτωβρίου 1822).
 Σοφία (1824 - 1897), παντρεύτηκε τον Κάρολο Αλέξανδρο της Σαξονίας-Βαϊμάρης-Άιζεναχ.

 Πρόγονοι 

Πηγές
Andrew Bamford (2014). "The British Army in the Low Countries, 1813-1814" (PDF). The Napoleon Series. Retrieved 16 August 2015.
The London Gazette: no. 16915. p. 1393. June 1811 - August 1814
Hofschröer, Peter, 1815, The Waterloo Campaign, The German Victory p137, p200.
Willem II, Koning (1792-1849)". Het Koninklijk Huis (in Dutch). Retrieved 15 December 2014.
Geschiedenis van het Paleis Soestdijk". Paleis Soestdijk (in Dutch). Retrieved 16 June 2015.
Hermans, Dorine and Hooghiemstra, Daniela: Voor de troon wordt men niet ongestrafd geboren, ooggetuigen van de koningen van Nederland 1830–1890, ISBN 978-90-351-3114-9, 2007.

Κατηγορία:Βασιλείς των Κάτω Χωρών
Κατηγορία:Οίκος του Νάσσαου
Κατηγορία:Προτεστάντες μονάρχες